text: Taptu fyrra dystin móti Ukraina
text: #000000
text: Føroyar taptu við ellivu málum móti Ukraina í Kiev í kvøld. Úrslitið var 30-19.
text: #000001
text: Føroyar byrjaðu væl og høvdu leiðsluna til 7-6. Álopsspælið var gott, men tað haltaði í verjuni. Hetta varð ikki rættað stórvegis upp uppá, og sum fyrri hálvleikur leið, byrjaðu ukrainar at draga frá. Hálvleiksstøðan var 17-12.
text: #000002
text: Sama gongdin helt fram í seinna hálvleiki, har ukrainar høvdu í so lætt við at koma til skot. Hetta ávirkaði eisini føroyska álopsspælið, sum stundum var sera stirvið, umframt at opnir málmøguleikar vórðu brendir.
text: #000003
text: Tað gjørdi ikki støðuna frægari, at ukrainsku áskoðararnir róptu “buuh” hvørja ferð Føroyar vóru í álopi, umframt at tveir hallarspeakarar koyrdu á heimaliðið.
text: #000004
text: Leygardagin ber til at fáa uppreisn, tá Føroyar og Ukraina bresta saman í Royal Arena í Keypmannahavn, har væntandi 3.000 føroyskir áskoðarar fara at heppa á leikararnar.
text: #000005